
Narva Lasteaia Punamütsike direktori ametisse kinnitamine
1. Asjaolud ja menetluse käik

Narva Linnavalitsuse 05.10.2011 korraldusega nr 933-k oli kuulutatud välja konkurss Narva Lasteaia Punamütsike direktori vaba ametikoha täitmiseks. Eelnevalt on Narva linnapea Narva Linnavalitsuse 30.09.2010 määruse nr 1164 § 3 lg 3 kohaselt kinnitanud konkursikomisjoni (04.10.2011 käskkiri nr 1808).
Konkursikomisjonile läbivaatamiseks laekus viis sooviavaldust. Pärast edukat  kahe vooru läbimist otsustas konkursikomisjon 28.11.2011 toimunud istungil tunnistada Helle Kronk Narva Lasteaia Punamütsike direktori ametikohale sobivaks.
2. Õiguslikud alused

Koolieelse lasteasutuse seaduse § 21 lõike 5 alusel kinnitab konkursi võitnud isiku direktori ametisse linnavalitsus.
3. Otsus

Kinnitada Helle Kronk Narva Lasteaia Punamütsike direktori ametisse.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega sätestatud korras.

